Morten Bertolt

Morten Bertolt Andersen (født 12. februar 1984 i København) er en dansk fotballspiller som for øyeblikket spiller for FC Helsingør, men som er kjent for sitt opphold i Ham-Kam i 2006 og Sandnes Ulf i 2012. Han har dessuten seks kamper for aldersbestemte landslag, fem kamper på U-20 og én kamp på U-16. Den første i mars 2000 og den siste i september 2003.

 Klubbkarrieren 
Bertolt ble tatt opp i A-stallen til FC København foran 2004-sesongen etter å ha spilt ungdomsfotball for både BK Avarta og Kjøbenhavns Boldklub (BK). Avtalen med den danske storklubben ble forlenget så sent som i april i 2006, og da ble partene enige om en ny avtale som strekte seg frem til juni 2009. I FCK ble Bertolt dyrket som en defensiv midtbane, men kunne også spille midtstopper.

I løpet av sin periode i hovedstadsklubben ble han dansk seriemester i Superligaen med FC København 2005/06 og 2006/07. Bertholt ble likevel ikke satset på, og ble sluppet av hovedstadsklubben til det nyopprykkede laget SønderjyskE den 8. juli 2008FCK.dk – Morten Bertolt skifter til Sønderjyske (Publisert 8. juli 2008, besøkt 13. juli 2008) etter å ha vært utleid til Viborg FF gjennom vårsesongen.FCK.no – Morten Bertolt udlejes til Viborg FF  (Publisert 7. januar 2008, besøkt 13. juli 2008)

 Hamarkameratene 
Bertolt var utlånt til den daværende tippeligaklubben Ham-Kam høstsesongen 2006, hvor han fra sentral midtbaneposisjon spilte 12 kamper og skåret ett mål. Det var for øvrig FC København-trener og den tidligere Ham-Kam-treneren Ståle Solbakken som anbefalte han til Ham-Kam.NRK.no – HamKam låner av Ståle (Publisert 1. september 2006, lest 13. juli 2008) Bertolt dro tilbake til København etter at HamKam rykket ned en divisjon og utlånsperioden var over.

 Referanser 

 Eksterne lenker 

 Spillerprofil hos Altomfotball.no

Kategori:Danske fotballspillere
Kategori:Fotballspillere for FC København
Kategori:Fotballspillere for HamKam
Kategori:Fotballspillere for Viborg FF
Kategori:Fotballspillere for SønderjyskE
Kategori:Fotballspillere for Lyngby BK
Kategori:Fotballspillere for Sandnes Ulf
Kategori:Fotballspillere for Vestsjælland
Kategori:Danske fotballspillere i Norge
Kategori:Personer fra Herlev